พอดีไปเลเซอร์ไฝมาได้ประมาน 2 อาทิตย์แล้ว สามารถกินเครื่องดื่มที่มีแอลกอฮอล์ สูบบุรี่ ได้มัยคับ
สวัสดีค่ะ การเลเซอร์เพื่อรักษาโรคผิวหนังต่างๆเช่น ไฝ ฝ้า กระ จุดด่างดำ นั้นจัดเป็นหัตถการเล็กๆ ที่กระทบแค่ผิวหนังชั้นภายนอก ไม่มีผลต่ออวัยวะภายในหรือการทำงานโดยรวมของร่างกายค่ะ ดังนั้นการดูแลตัวหลังทำเลเซอร์นั้น จึงแค่ดูแลผิวหลังทำ โดยอาจหลบแดด ทายาที่แพทย์สั่ง ทาครีมให้ความชุ่มชื้นเท่านั้น ไม่ได้มีข้อห้ามในการรับประทานอาหาร หรือการดูแลตัวในด้านอื่นๆคำตอบคือสามารถดื่มหรือสูบได้ ไม่ได้มีผลต่อผิวหนังหลังทำเลเซอร์โดยตรง อย่างไรก็ดี ทั้งแอลกอฮอล์และบุหรี่นั้นเป็นของที่มีโทษอย่างชัดเจน ทั้งทำให้ตับแข็ง ตับวาย หรือบุหรี่ก็มีความเกี่ยวข้องกับมะเร็งปอดอย่างชัดเจน ดังนั้นจึงขอแนะนำให้หลีกเลี่ยง ไม่ว่าจะทำเลเซอร์มาหรือไม่ค่ะ